**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2024**

**RAPORT DE SPECIALITATE**

**privind modificarea Statului de funcții**

**al aparatului de specialitate al Consiliului Județean Satu Mare**

Potrivit prevederilor art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, consiliul județean are ca atribuție aprobarea, în condițiile legii, la propunerea președintelui consiliului județean, a regulamentului de organizare și funcționare a consiliului județean, organigrama, statul de funcții, regulamentul de organizare și funcționare ale aparatului de specialitate al consiliului județean precum și ale instituțiilor publice de interes județean.

Prin adresa nr. 20356/20.09.2024, Direcția Dezvoltare Regională din cadrul Consiliului Județean Satu Mare, solicită tranformarea unui post vacant din cadrul compartimentului Ghișeu unic de eficiență energetică.

Raportat la Hotărârea Consiliului Județean Satu Mare nr. 133/31.07.2024 privind modificarea Organigramei, a Statului de funcții și a Regulamentului de organizare și funcționare al aparatului de specialitate ale Consiliului Județean Satu Mare;

Ca urmare a intrării în vigoare a prevederilor Ordonanței de urgență a Guvernului nr. 92/2024 privind înființarea rețelei naționale de ghișee unice de eficientă energetică, coroborat cu prevederile art. 518 din Ordonanța de urgență a Guvernului nr. 57/2019 privind codul administrativ, cu modificările și completările ulterioare, s-a procedat la reorganizarea structurii a aparatului de specialitate al Consiliului Județean Satu Mare. Astfel, a fost înființat compartimentul Ghișeu unic de eficiență energetică, cu două posturi: consilier IA, studii S – 1 post de consilier IA, studii S și un post vacant de consilier superior, studii S.

În vederea funcționării în bune condiții a activității în cadrul Ghișeului unic de eficiență energetică și ca urmare a nevoii de ocupare a postului vacant din cadrul compartimentului, este necesară modificarea gradului profesional al funcţiei publice vacante din superior în **asistent,** în vederea asigurării unei mai mari accesibilităţi pentru acest post, prin reducerea condițiilor specifice de ocupare a postului.

Pentru motivele și considerentele mai sus arătate este necesară modificarea Statului de funcții al aparatului de specialitate al Consiliului Județean Satu Mare.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Statului de funcții**

**al aparatului de specialitate ale Consiliului Județean Satu Mare**

**ŞEF SERVICIU, VIZAT JURIDIC,**

Bîja Tania Bodó Nicoleta